is kw is pt is is is is is is is is is is is is is is eo is is is en en fr pl et is vi is is kw sk es is is pt is en en en is is is is is is is is en en en is is is is is is is is en en en is is is is is is is is en en en is is is is is is is en en is en sv fr de de fr fr fr sv en is en nb is is is is en is is is is is is sv es en is en pt is ru kw en en pt is is is is hbs_lat is is is is en en en es es en en
Njarðvík - Álftanes, umfjöllun um leik í Íslandsmóti
Ætla fara nokkrum orðum um leikinn við Njarðvík sem fram fór í gær.
Mér fannst við mæta miklu betur stemmdir til leiks en síðast og vildum augljóslega gera betur. Lékum nokkuð vel á erfiðum velli og það var hugsun á bak við það sem við vorum að gera. Nokkuð gott flæði var á knettinum og náðum við að skapa okkur mikið af hálffærum og færum.
Því miður náðum við ekki nýta yfirburði okkar og var refsað fyrir að leika sóknarknattspyrnu. Fengum við mörk í bakið eftir að hafa sótt. Lyktir leiks urðu 6-3, Njarðvík í vil. Mörk okkar gerðu Ívar, Vaka og Vera. Allt saman góð mörk sem komu eftir liðssamvinnu á meðan mörk Njarðvíkur komu fremur eftir einstaklingsframtak.
Heilt yfir er ég ánægður með frammistöðuna. Við lékum vel, létum knöttinn ganga, sköpuðum okkur færi en nýttum því miður færin ekki nægjanlega vel. Þá náðum við ekki að verjast skyndisóknum Njarðvíkur nægilega vel og því fór sem fór. Er ánægður með hugarfarið og það var betra en í síðasta kappleik. Mér fannst við höndla mótlæti nokkuð vel og vorum ekki að svekkja okkur á aðstæðum sem við stjórnum ekki, t.d. styrkleika mótherja, yfirborði leikvallar og dómara.
Höldum áfram á sömu braut og náum góðri æfingaviku. Næsti kappleikur svo um næstu helgi. Það verður erfiður leikur en þá verður att kappi við Sindra og leikið á heimavelli.
Álftanes - Grótta, stutt umfjöllun um leik í Íslandsmóti
Created: June 29 2018
Ætla að fara örfáum orðum um leik okkar gegn Gróttu á miðvikudag.
Því miður mættum við engan veginn stemmdir til leiks og sást það bersýnilega á fyrstu mínútum leiksins. Eftir ca tveggja mínútna leik var staðan orðin 0-3, Gróttu í vil. Á þeim tíma gengu drengir um völlinn og nánast hreyfðu sig ekki. Hef ég sjaldan séð annað eins á mínum þjálfaraferli.
Við vöknuðum svo smám saman til lífsins, einkum eftir stúlkur fóru að koma inn á völlinn en allir skiptimenn liðsins voru stúlkur í 4. flokki. Að mínu mati náðu þær að rífa upp baráttuandann og auka gæðin í leik okkar, bæði með hugarfari og frammistöðu.
Eftir það jafnaðist leikurinn en Grótta hins vegar enn ívið sterkari. Um tíma mátti þó vart á milli sjá. Vissulega hafði verið spennandi að horfa á okkar drengi leggja sig fram í upphafi og ganga til verks af fagmennsku. Náðum að setja nokkur góð mörk, líklega ein fimm talsins, en fengum á okkur nokkuð fleiri mörk, og munaði þar talsvert um þá forgjöf sem Grótta fékk í upphafi leiks.
Heilt yfir er ég ekki ánægður með frammistöðuna og þetta er eitthvað sem ég vil ekki standa fyrir, þ.e. að drengir sýni af sér ófagmennsku og metnaðarleysi við knattspyrnuiðkun með því að leggja sig ekki fram. Slíkt er einfaldlega ekki í boði! Ætla vona að eitthvað í líkingu við þetta muni ekki sjást á ný. Vona að drengir láti sér þetta að kenningu verða og dragi af þessu einhvern lærdóm.
Þróttur Vogum - Álftanes, stutt umfjöllun um leik í Íslandsmóti
Created: June 21 2018
Ætla að fara örfáum orðum um leikinn við Þrótt Vogum í gær.
Náðum að sýna allar okkar bestu hliðar og í raun var um að ræða leik kattarins að músinni. Mun minni mótspyrna en búast mátti við og verið hefur í fyrri leikjum við Þrótt, en við höfum leikið við þá tvisvar í vetur. Nú síðast fyrir rúmum mánuði þar sem Þróttur fór með sigur af hólmi eftir spennandi vítaspyrnukeppni, eins og einhverjir kannski muna.
Frábærir spilakaflar hjá okkur, mikið af marktækifærum og uppskárum góð mörk í öllum regnbogans litum. Uppspilið var gott, sóknarleikurinn almennt leiftrandi og snarpur og mér fannst varnarleikurinn einnig vera góður. Vorum samt að fá á okkur marktækifæri, eðlilega þar sem sótt var á mörgum mönnum. Sveinn Hjörtur með virkilega góðan leik í markinu og stóð svo sannarlega fyrir sínu.
Mörk okkar urðu allnokkur en þau gerðu Valur 5, Ívar 2, Gunnar 2, Emilía 1 og Mist 1 (er vonandi ekki að gleyma neinum).
Heilt yfir er ég afar ánægður með frammistöðuna. Að sjálfsögðu hefði verið skemmtilegra að fá aðeins jafnari leik en svona er þetta stundum.
Álftanes - Njarðvík, stutt umfjöllun um leik í Íslandsmóti
Created: May 30 2018
Ætla að fara nokkrum orðum um leikinn fyrr í dag gegn Njarðvík.
Byrjuðum leikinn vel og náðum forystu sem við héldum allan leikinn. Mikið var um opin færi þar sem sótt var á báða bóga. Vorum hættulegra liðið fram á við en mér fannst Njarðvík sterkara en við í návígjum og stöðunni maður gegn manni. Enn og aftur vorum við svolítið ragir við mótherjann sem var vissulega stæðilegri en við (í liði Njarðvíkur voru nokkrir á eldra ári).
Góðir spilakaflar og fjölbreyttur sóknarleikur (góð færanýting) skópu góðan 8-5 sigur. Mörk okkar gerðu Valur 3, Ívar 2, Gunnar 1 og Kristján 1.
Heilt yfir er ég nokkuð sáttur við frammistöðuna. Spilakaflar voru góðir og uppspil þokkalegt þrátt fyrir að möguleikar á að senda knöttinn hafi oft og tíðum verið of fáir. Nokkurn hreyfanleika skorti því hjá leikmönnum án knattar. Vorum einnig að svekkja okkur á utanaðkomandi þáttum sem við stjórnum ekki, þ.e. dómgæslu. Slíkt er aldrei vænlegt til árangurs og gengur ekki.
Getum enn bætt leik okkar og þurfum að halda áfram á sömu braut en með aðeins jákvæðara hugarfari. Minni á að í síðustu viku (í einu óveðursskotinu) var ég einmitt með erindi við ykkur um jákvætt hugarfar. Þurfum að taka slíkan fróðleik og færa hann inn í leik okkar.
Page 1 of 50
Er bardagalist eitthvað fyrir þig?
Copyright © 2018 UMFA. All Rights Reserved. Powered by JA Fubix - Designed by JoomlArt.com.
Joomla! is Free Software released under the GNU General Public License.
Leikmaður í ensku úrvalsdeildinni sakaður um nauðgun
Þóroddur Hjaltalín dæmir toppslaginn í Kópavogi
Powerade: Neves vekur áhuga Man City
Sarri: Spiluðum mjög vel í 75 mínútur
Slúðurhornið – David Moyes hefur áhuga á að taka við Newcastle United
Eden Hazard: Það er gott að sjá Manchester United í vandræðum
Newcastle United tapaði enn einum leiknum
Slúðurhornið – Liverpool ætlar að bjóða í Karim Benzema í janúarglugganum